Neuvoston direktiivi 76/462/ETY, annettu 4 päivänä toukokuuta 1976, elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin 64/54/ETY muuttamisesta yhdennentoista kerran



Virallinen lehti nro L 126 , 14/05/1976 s. 0031 - 0032

Suomenk. erityispainos Alue 13 Nide 5 s. 0019

Kreikank. erityispainos: Luku 03 Nide 15 s. 0089

Ruotsink. erityispainos Alue 13 Nide 5 s. 0019

Espanjank. erityispainos: Luku 13 Nide 5 s. 0023

Portugalink. erityispainos: Luku 13 Nide 5 s. 0023



NEUVOSTON DIREKTIIVI, annettu 4 päivänä toukokuuta 1976, elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin 64/54/ETY muuttamisesta yhdennentoista kerran (76/462/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä 5 päivänä marraskuuta 1963 annetussa neuvoston direktiivissä 64/54/ETY(3), sellaisena kuin se on viimeksi muutettuna direktiivillä 74/394/ETY(4), säädetään säilöntäaineen metyl-p-hydroksibentsoaatin (E 218) mutta ei sen natriumjohdannaisen käytöstä, edellä mainitun direktiivin mukaan sallittua on myös natriumnitriitin (E 250) ja natriumpropionaatin (E 281) käyttö aineina, joilla on toissijaista säilöntäainevaikutusta, mutta ei kaliumnitriitin ja kaliumpropionaatin käyttö, yhteisön tasolla on teknologiselta kannalta osoitettu, että metyl-p-hydroksibentsoaatin natriumjohdannaista, kaliumnitriittiä ja kaliumpropionaattia voidaan käyttää korvaamaan osittain tai kokonaan metyl-p-hydroksibentsoaattia, natriumnitriittiä ja natriumpropionaattia, näiden aineiden lisääminen sallittujen säilöntäaineiden luetteloon ei toksikologisten tutkimusten perusteella aiheuta vaaraa terveydelle, ja on suositeltavaa samanaikaisesti väliaikaisena toimenpiteenä muuttaa toksikologisesti vaarallisten alkuaineiden esiintymistä koskevia direktiivin säännöksiä, kunnes yhteisön näitä vieraita aineita koskeva lainsäädäntö on saatu valmiiksi, ja saattaa tämä direktiivi yhdenmukaiseksi elintarvikkeissa käytettäviä emulgointi-, stabilointi-, sakeuttamis- ja hyytelöimisaineita koskevan jäsenvaltioiden lainsäädännön lähentämisestä 18 päivänä kesäkuuta 1974 annetun direktiivin 74/329/ETY(5) kanssa, ON ANTANUT TÄMÄN DIREKTIIVIN: 1 artikla Korvataan direktiivin 64/54/ETY 7 artiklan a alakohta seuraavasti: "a) seuraavat yleiset puhtausvaatimukset: - ne eivät saa sisältää toksikologisesti vaarallisia määriä mitään alkuainetta, varsinkaan raskasmetalleja, - ne saavat sisältää arseenia enintään 3 mg/kg ja lyijyä enintään 10 mg/kg, - ne saavat, jollei b alakohdassa tarkoitetuista erityisistä puhtausvaatimuksista muuta johdu, sisältää kuparia ja sinkkiä yhteensä enintään 50 mg/kg, josta sinkin pitoisuus ei missään tapauksessa saa ylittää 25 mg/kg;". 2 artikla Täydennetään direktiivin 64/54/ETY liitteessä olevaa I osaa seuraavasti: >TAULUKON PAIKKA> 3 artikla Täydennetään direktiivin 64/54/ETY liitteessä olevaa II osaa seuraavasti: >TAULUKON PAIKKA> 4 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 12 kuukauden kuluttua tämän direktiivin tiedoksi antamisesta ja ilmoitettava tästä komissiolle viipymättä. 2. Jäsenvaltioiden ei kuitenkaan tarvitse saattaa voimaan niitä 3 artiklan säännöksiä, jotka koskevat kaliumnitriittiä (E 249), ennen kuin 1 päivänä tammikuuta 1979. 5 artikla Tämä direktiivi on osoitettu kaikille jäsenvaltioille. Tehty Brysselissä 4 päivänä toukokuuta 1976. Neuvoston puolesta Puheenjohtaja G. THORN (1) EYVL N:o C 257, 10.11.1975, s. 41 (2) EYVL N:o C 35, 16.2.1976, s. 25 (3) EYVL N:o 12, 27.1.1964, s. 161/64 (4) EYVL N:o L 208, 30.7.1974, s. 25 (5) EYVL N:o L 189, 12.7.1974, s. 1